༄༅། །སྡོམ་པ་གོང་མ་གཉིས་ཀྱི་ཕྱིར་བཅོས་བྱེད་ཚུལ་
རྗེའི་ཕྱག་ལེན་བཞིན་བཀོད་པ་བཞུགས་སོ། །
༄༅། །ཐམས་ཅད་ཀྱིས་ཕྱག་གསུམ་བཙལ་ཏེ། ཕྱོགས་བཅུ་ན་བཞུགས་པའི་སངས་
རྒྱས་དང་། བྱང་ཆུབ་སེམས་དཔའ་ཐམས་ཅད་དང་སློབ་དཔོན་བྱང་ཆུབ་སེམས་
དཔའི་ཞལ་སྔ་ནས་གཙོ་མཛད་དགེ་འདུན་བྱང་ཆུབ་སེམས་དཔའ་རྣམས་ལྟུང་བ་
ཕྱིར་བཅོས་ཀྱི་ཆོ་ག་ལ་ཐུགས་གཏད་པར་ཞུ། ཞེས་བརྗོད་པའི་རྗེས་སུ་འདུག་སྟེ།
ཕྱོགས་བཅུ་ན་བཞུགས་པའི་ནས་བྱང་ཆུབ་སེམས་དཔའ་རྣམས་ཞེས་པའི་བར་སྔར་་་
དང་འདྲ་བ་ལ། དགོངས་སུ་གསོལ། བདག་མིང་འདི་ཞེས་བགྱི་བ་ལ། ཇི་སྐད་
ཡོངས་སུ་བརྗོད་པའི་ཕམ་པའི་གཞི་ལས་བྱང་ཆུབ་སེམས་དཔའི་འདུལ་བ་དང་་་་
འགལ་བའི་ནོངས་པ་རྩ་ལྟུང་དང་པོ་ནས་རྩ་ལྟུང་བཅོ་བརྒྱད་པའི་བར་གྱི་དངོས་་
གཞི་དང་ཟག་པ་ཆུང་འབྲིང་གི་ནོངས་པ། རྙེད་དང་བཀུར་སྟིས་ཆགས་པ་ཡིས། །
བདག་བསྟོད་གཞན་ལ་སྨོད་པ་དང་། །སྡུག་བསྔལ་མགོན་མེད་གྱུར་པ་ལ། །སེར་
སྣས་ཆོས་ནོར་མི་སྟེར་དང་། །གཞན་གྱིས་བཤགས་ཀྱང་མི་ཉན་པར། །ཁྲོས་ནས་
གཞན་ལ་འཚོག་པ་དང་། །ཐེག་པ་ཆེན་པོ་སྤོང་བྱེད་ཅིང་། །དམ་ཆོས་འདྲར་
སྣང་སྟོན་པའོ། །དཀོན་མཆོག་གསུམ་གྱི་དཀོར་འཕྲོག་དང་། །དམ་པའི་ཆོས་ནི་
སྤོང་བྱེད་པ། །ཚུལ་ཁྲིམས་འཆལ་པའི་དགེ་སློང་ལའང་། །ངུར་སྨྲིག་འཕྲོག་དང་
བརྡེག་པ་དང་། །བཙོན་རར་འཇུག་པར་བྱེད་པ་དང་། །རབ་ཏུ་བྱུང་ལས་ཕབ་
པ་དང་། །མཚམས་མེད་ལྔ་པོ་བྱེད་པ་དང་། །ལོག་པར་ལྟ་བ་འཛིན་པ་དང་། །
གྲོང་ལ་སོགས་པ་འཇིག་པ་དང་། །བློ་སྦྱང་མ་བྱས་སེམས་ཅན་ལ། །སྟོང་བ་ཉིད་
224

ནི་བརྗོད་པ་དང་། །སངས་རྒྱས་ཉིད་ལ་ཞུགས་པ་དག །རྫོགས་པའི་བྱང་ཆུབ་
བཟློག་པ་དང་། །སོ་སོར་ཐར་བ་ཡོངས་སྤངས་ཏེ། །ཐེག་པ་ཆེ་ལ་སྦྱོར་བ་དང་། །
སློབ་པའི་ཐེག་པས་ཆགས་ལ་སོགས། །སྤོང་བར་འགྱུར་བ་མིན་ཞེས་འཛིན། །ཕ་
རོལ་དག་ཀྱང་འཛིན་འཇུག་དང་། །རང་གི་ཡོན་ཏན་བརྗོད་པ་དང་། །རྙེད་པ་
དང་ནི་བཀུར་སྟི་དང་། །ཚིགས་བཅད་རྒྱུ་ཡིས་གཞན་སྨོད་དང་། །བདག་ནི་ཟབ་
མོ་བཟོད་པའོ་ཞེས། །ལོག་པ་ཉིད་ནི་སྨྲ་བ་དང་། །དགེ་སྦྱོང་ཆད་པས་གཅོད་
འཇུག་དང་། །དཀོན་མཆོག་གསུམ་གྱི་སྦྱིན་བྱེད་དང་། །སྦྱིན་པ་ལེན་པར་བྱེད་པ་
དང་། །ཞི་གནས་འདོར་བར་བྱེད་པ་དང་། །ཡང་དག་འཇོག་གི་ལོངས་སྤྱོད་
རྣམས། །ཁ་ཏོན་བྱེད་ལ་སྦྱིན་པ་དང་། །བྱང་ཆུབ་སེམས་གཉིས་སྤངས་པ་ལ་
སོགས་པ་ཇི་སྐད་ཡོངས་སུ་བརྗོད་པ་ཕམ་པའི་གཞི་ལས་བྱང་ཆུབ་སེམས་དཔའི་་་
འདུལ་བ་དང་འགལ་བའི་རྩ་ལྟུང་དང་པོ་ནས་བཅོ་བརྒྱད་པའི་བར་གྱི་དངོས་་་་་་
གཞི་དང་། ཟག་པ་ཆུང་འབྲིང་གི་ནོངས་པ་དཔག་ཏུ་མེད་པ་བྱུང་སྟེ། བདག་
མིང་འདི་ཞེས་བགྱི་བའི་ནོངས་པ་དེ་རྣམས་ཕྱོགས་བཅུ་ན་བཞུགས་པའི་སངས་་་་
རྒྱས་དང་བྱང་ཆུབ་སེམས་དཔའ་ཐམས་ཅད་དང་། སློབ་དཔོན་བྱང་ཆུབ་སེམས་
དཔའི་ཞལ་སྔ་ནས་གཙོ་མཛད་དགེ་འདུན་བྱང་ཆུབ་སེམས་དཔའ་རྣམས་ཀྱི་སྤྱན་
སྔར་བཤགས་ཤིང་མཐོལ་ཏེ། མི་འཆབ་བོ། །བཤགས་ཤིང་མཐོལ་བས་བདག་
བདེ་བ་ལ་གནས་པར་འགྱུར་གྱི། མ་མཐོལ་ཞིང་མ་བཤགས་ན་ནི་བདེ་བ་ལ་
གནས་པར་མི་འགྱུར་བ་ལགས་སོ། །ཞེས་ལན་གསུམ་བརྗོད་པའི་རྗེས་སུ་ཡུལ་གྱིས།
ཁྱེད་ཀྱིས་དེ་རྣམས་ལ་ཉེས་པར་གཟིགས་སམ། ཕྱིས་ཀྱང་སྡོམ་པར་བྱེད་དམ་ཞེས་
དྲི། རྟེན་གྱིས། མཐོང་ལགས་དང་། ཤེས་བཞིན་མཐོང་ན་ཆོས་བཞིན་འདུལ་བ་
བཞིན་ཤིན་ཏུ་ལེགས་པར་སྤྱི་བོས་ནོད་པར་བགྱིའོ། །དྲི་ལན་གསུམ་བརྗོད། ཡང་བྱང་

225

སེམས་ཀྱིས་ཉེས་བྱས་ཕྱིར་བཅོས་ཚུལ་ནི། དགོངས་གསོལ་སྔར་ལྟར་བྱས་ལ། བདག་མིང་
འདི་ཞེས་བགྱི་བ་ལ་ཇི་སྐད་ཡོངས་སུ་བརྗོད་པའི་ཉེས་བྱས་ཀྱི་གཞི་ལས། བྱང་
ཆུབ་སེམས་དཔའི་འདུལ་བ་དང་འགལ་བའི་ཉེས་བྱས་ཀྱི་ནོངས་པ། གཞན་ལ་
ཆོས་དང་ཟང་ཟིང་གིས་འབྱོར་བར་བྱ་བའི་ཕྱིར་བརྩོན་པར་བྱ་དགོས་པའི་ཚེ།
བརྩོན་པར་མ་བྱས་པ་དང་། གཞན་གྱིས་ཕན་བཏགས་པ་དང་། གནོད་པ་
ཕྱོགས་ཡོངས་སུ་
བསྐྱལ་བའི་མཚན་མ་ཞེ་ལ་བཟུང་ནས་རིས་སུ་བཅད་པ་དང་།
བཟུང་བའི་བསམ་པས་ཆགས་པ་དང་། སྡང་བ་དང་། བཏང་སྙོམས་ཀྱི་ཡལ་
བར་འདོར་བའི་བློ་སྐྱེས་པ་དང་། དམ་པ་ཉེ་བར་མ་བསྟེན་པ་དང་། བྱང་ཆུབ་
སེམས་དཔའི་ཟབ་པ་དང་རྒྱ་ཆེ་བའི་སྡེ་སྣོད་ལ་ཐོས་བསམ་མ་བྱས་པ་དང་།
ཟས་གོས་གནས་ཁང་སོགས་ལ་ལོངས་སྤྱོད་པའི་ཚེ། གཞན་དོན་གྱི་བློས་ཟིན་པར་
མ་བྱས་པ་དང་། སྦྱིན་སོགས་ཕར་ཕྱིན་དྲུག་ལ་སློབ་པའི་ཚེ། བྱང་ཆུབ་ཀྱི་སེམས་
ཀྱིས་ཟིན་པར་མ་བྱས་པ་དང་། གཞན་ཡང་བྱང་ཆུབ་ཀྱི་སེམས་ཉམས་པར་བྱེད་
པ་ནག་པོའི་ཆོས་བཞི་མ་སྤངས་པ་དང་། འཕེལ་བར་བྱེད་པ་དཀར་པོའི་ཆོས་
བཞི་ལ་མ་བསླབས་པ་དང་། གཞན་གྱི་ཕན་བདེ་བསྒྲུབ་པ་དང་སྡུག་བསྔལ་སེལ་
བའི་སྦྱོར་བ་ལ་བརྩོན་པར་མ་བྱས་པ་དང་། དཀོན་མཆོག་གསུམ་ལ་གསུམ་མི་
མཆོད། །འདོད་པའི་སེམས་ཀྱི་རྗེས་སུ་འཇུག །རྒན་པ་རྣམས་ལ་གུས་མི་བྱེད། །
དྲིས་པ་ལ་ནི་ལན་མི་འདེབས། །མགྲོན་པོས་བདག་གིར་མི་བྱེད་དང་། །གསེར་ལ་
སོགས་པ་ལེན་མི་བྱེད། ། །ཆོས་འདོད་པ་ལ་སྦྱིན་མི་བྱེད།
།ཚུལ་ཁྲིམས་འཆལ་
རྣམས་ཡལ་བར་འདོར། །ཕ་རོལ་དད་ཕྱིར་སློབ་མི་བྱེད། །སེམས་ཅན་དོན་ལ་བྱ་
བ་ཆུང་། །སྙིང་བརྩེར་བཅས་པར་མ་བྱས་དང་། །འཚོ་བ་ལོག་པ་དང་དུ་ལེན། །
འཕྱར་ནས་རབ་ཏུ་རྒོད་ལ་སོགས། །འཁོར་བར་གཅིག་པུ་བགྲོད་པར་སེམས། །
226

གྲགས་པ་མ་ཡིན་མི་སྤོང་དང་། །ཉོན་མོངས་བཅས་ཀྱང་འཆོས་མི་བྱེད། །གཤེ་ལ་
ལན་དུ་གཤེ་ལ་སོགས། །ཁྲོས་པ་རྣམས་ནི་ཡལ་བར་འདོར། །ཕ་རོལ་ཤད་ཀྱིས་
འཆགས་པ་སྤོང་། །ཁྲོ་བའི་སེམས་ཀྱི་རྗེས་སུ་འཇུག །རྙེད་བཀུར་འདོད་ཕྱིར་
འཁོར་རྣམས་སྡུད། །ལེ་ལོ་ལ་སོགས་སེལ་མི་བྱེད། །ཆགས་པས་བྲེ་མོའི་གཏམ་ལ་
བརྟེན། །ཏིང་ངེ་འཛིན་གྱི་དོན་མི་འཚོལ། །བསམ་གཏན་སྒྲིབ་པ་སྤོང་མི་བྱེད། །
བསམ་གཏན་རོ་ལ་ཡོན་ཏན་ལྟ། །ཉན་ཐོས་ཐེག་པ་སྤོང་བར་བྱེད། །རང་ཚུལ་
ཡོད་བཞིན་དེ་ལ་བརྩོན། །བརྩོན་མིན་ཕྱི་རོལ་བསྟན་བཅོས་བརྩོན། །བརྩོན་པར་
བྱས་ཀྱང་དེ་ལ་དགའ། །ཐེག་པ་ཆེན་པོ་སྤོང་བར་བྱེད། །བདག་ལ་བསྟོད་ཅིང་
གཞན་ལ་སྨོད། །ཆོས་ཀྱི་དོན་དུ་འགྲོ་མི་བྱེད། །དེ་ལ་སྨོད་དང་ཡི་གེ་རྟེན། །
དགོས་པའི་གྲོགས་སུ་འགྲོ་མི་བྱེད། །ནད་པའི་རིམ་གྲོ་བྱ་བ་སྤོང་། །སྡུག་བསྔལ་
སེལ་བར་མི་བྱེད་དང་། །བག་མེད་རྣམས་ལ་རིགས་མི་སྟོན། །བྱས་ལ་ལན་དུ་
ཕན་མི་འདོགས། །གཞན་གྱི་མྱ་ངན་སེལ་མི་བྱེད། །ནོར་འདོད་པ་ལ་སྦྱིན་མི་བྱེད།
འཁོར་རྣམས་ཀྱི་ནི་དོན་མི་བྱེད། །གཞན་གྱི་བློ་དང་མཐུན་མི་འཇུག །ཡོན་ཏན་
བསྔགས་པ་སྨྲ་མི་བྱེད། །རྐྱེན་དུ་འཚམ་པར་ཚར་མི་གཅོད། །རྫུ་འཕྲུལ་སྡིག་ལ་
སོགས་པ་མ་བྱས་པའི་བྱང་ཆུབ་སེམས་དཔའི་འདུལ་བ་དང་འགལ་བའི་ཉེས་་་་་་་་
བྱས་ཀྱི་ནོངས་པ་དཔག་ཏུ་མེད་པ་བྱུང་སྟེ། བདག་མིང་འདི་ཞེས་བགྱི་བའི་
ནོངས་པ་དེ་རྣམས་ཞེས་སོགས་དང༌་། མཐོང་སྡོམ་སྔར་དང་འདྲའོ། །ཕྱོགས་བཅུ་ན་
བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་དང་སློབ་་་་་་་་་་
དཔོན་རིག་པ་འཛིན་པའི་ཞལ་སྔ་ནས་གཙོ་མཛད། དགེ་འདུན་རིག་པ་འཛིན་པ་
རྣམས་ལྟུང་བ་ཕྱིར་བཅོས་ཀྱི་ཆོ་ག་ལ་ཐུགས་གཏད་པར་ཞུ། ཞེས་བརྗོད་པའི་རྗེས་སུ་
འདུག་སྟེ། ཕྱོགས་བཅུ་ནས་དགེ་འདུན་རིག་པ་འཛིན་པ་རྣམས་ཡན་སྔར་དང་འདྲ་བ་
227

ལ། དགོངས་སུ་གསོལ། གསང་མཚན་བརྗོད་ནས། བདག་ཆེ་གེ་རྡོ་རྗེ་ཞེས་བགྱི་བ་ལ།
ཇི་སྐད་ཡོངས་སུ་བརྗོད་པའི་ཕམ་པའི་གཞི་ལས། རྡོ་རྗེ་ཐེག་པའི་འདུལ་བ་དང་
འགལ་བའི་རྩ་ལྟུང་དང་པོ་ནས་རྩ་ལྟུང་བཅུ་བཞི་བའི་བར་གྱི་ཕྱོགས་མཐུན་ཕྱི་་་་་
ནོངས་པ། དཔལ་ལྡན་བླ་མ་དམ་པ་ལ། །ཉིན་རེ་བཞིན་དུ་དུས་དྲུག་ཏུ། །མཎྜལ་
མེ་ཏོག་བཅས་ཕུལ་ནས། །ཕྱག་ནི་འཚལ་བར་མ་བྱས་དང་། །དཔོན་སློབ་འབྲེལ་
བ་མ་བརྟགས་པར། །ཆོས་ལ་ཉན་བཤད་བྱས་པ་དང་། །བླ་མ་ལ་བརྙས་སྨད་པ་
དང་། །བླ་མའི་ཐུགས་ནི་དཀྲུགས་པ་དང་། །ཡིད་འོངས་ཡོན་ནི་མ་ཕུལ་དང་། །
རྟག་ཏུ་དམ་ཚིག་མ་བསྲུངས་དང་། །རྟག་ཏུ་བདེ་གཤེགས་མ་མཆོད་དང་། །རྟག་
ཏུ་བླ་མ་མ་མཆོད་དང་། །བླ་མ་དང་ནི་རྡོ་རྗེ་འཛིན། །ཐ་དད་པར་ནི་བསམས་པ་
དང་། །བླ་མའི་གྲིབ་མ་ལྷམ་དང་སྟན། །བཞོན་པ་སོགས་ལ་འགོམས་པ་དང་། །
བཀའ་བསྒོ་གུས་པས་མ་ཉན་དང་། །མི་ནུས་བཤད་སྦྱང་འོས་པ་ལ། །བཤད་སྦྱང་
དག་ནི་མ་བྱས་དང་། །བླ་མའི་རྫས་ལ་སྲོག་བཞིན་དང༌་། །འཁོར་ལ་གཉེན་
བཞིན་མ་བསམས་དང་། །དྲུང་དུ་མལ་སྟན་ལ་འདུག་དང་། །བསྒོ་བ་མ་ཐོབ་
སྔོན་འགྲོ་དང་། །བླ་མ་ལས་སྔར་སྟན་གྱི་སྟེང་། །རྐང་པ་འཇོག་དང་གྲུ་རྒྱངས་
བྱེད། །བླ་མ་བཞེངས་ཚེ་ཉལ་དང་འདུག །བཞུགས་པ་དག་ན་ཉལ་པ་དང་། །བླ་
མའི་དྲུང་དུ་མཆིལ་མ་སོགས། །དོར་དང་རྐང་བ་རྐྱོང་བ་དང་། །འཆག་དང་ཁ་
སྟོབས་འགྱེད་པ་དང་། །ཡན་ལག་མཉེ་དང་གར་དག་དང་། །གླུ་དང་རོལ་མོ་
བྱས་པ་དང་། །བྲེ་མོའི་གཏམ་རྣམས་སྨྲས་པ་དང་། །ལྡང་འདུག་གུས་པར་མ་
བྱས་དང་། །བླ་མའི་དྲུང་དུ་ལུས་གཅུ་དང་། །ཀ་བ་སོགས་ལ་བརྟེན་པ་དང་། །
སོར་མོའི་ཚིགས་ནི་འཐེན་པ་དང་། ། དྲིལ་ཕྱི་སྐུ་མཉེ་ལ་སོགས་ལ། །ཐོག་མཐར་
ཕྱག་ནི་མ་བྱས་དང་། །ཞལ་སྔ་ལྡན་པ་མ་སྦྱར་བར། །བླ་མའི་མཚན་ནས་སྨོས་པ་
228

དང་། །གཞན་དག་གུས་པར་བྱ་བའི་ཕྱིར། །ཁྱད་པར་ཅན་གྱི་ཚིག་མ་བརྗོད། །
རྒོད་དང་ལུད་པ་ལ་སོགས་ལ། །ལག་པས་ཁ་ནི་མ་བཀབ་དང་། །བྱ་བ་ཟིན་ནས་
འཇམ་པ་ཡི། །ཚིག་གི་བརྡའ་ནི་མ་སྦྱང་དང་། །མདུན་དུ་དུལ་བས་མ་འདུག་
དང་། །གོས་སོགས་ཚུལ་ནི་མ་བསྡམས་དང་། །གསང་སྔགས་དམ་ཆོས་ཉན་པའི་
ཚེ། །པུས་བཙུགས་ཐལ་མོ་སྦྱར་བྱས་ནས། །གསོལ་བ་ལན་གསུམ་མ་བཏབ་དང་༎
ང་རྒྱལ་སྒེག་ཆོས་ཀུན་སྤངས་ནས། །དུལ་ཞིང་བག་ཡོད་མ་བསྟེན་དང་། །བླ་མའི་
གནང་བ་མ་ཐོབ་པར། །བླ་མ་གནས་པའི་ས་ཕྱོགས་དེར། །རབ་གནས་དཀྱིལ་
འཁོར་སྦྱིན་སྲེག་དང་། །སློབ་མ་སྡུད་དང་འཆད་པ་དང་། །བླ་མའི་སློབ་མ་སློབ་
མར་བྱས། །སྤྱན་འབྱེད་སོགས་ལ་ཅི་ཐོབ་པ། །དེ་ཀུན་བླ་མར་མ་ཕུལ་དང་། །དེ་
ཡིས་བསྟབས་པ་བླངས་ནས་ནི། །གཞན་ལ་ཅི་བདེར་མ་བྱས་དང་། །སློབ་དཔོན་
ལ་ནི་གང་ཕུལ་དང་། །བླ་མས་ཀྱང་ནི་གང་སྩལ་བ། །དེ་ལ་བཏུད་དེ་ལག་གཉིས་
ཀྱིས། །ལེན་པ་སོགས་ནི་མ་བྱས་དང་། །བླ་མའི་དྲུང་དུ་གཞན་དག་གིས། །ཕྱག་
སོགས་བྱེད་པ་མ་བཟློག་དང་། །རང་གི་ཀུན་སྤྱོད་ལ་བརྩོན་པས། །སྤུན་གྱི་རང་
སྤྱོད་ལས་འདས་པ། །དགའ་བས་ཕན་ཚུན་མ་བཟློག་དང་། །བདེ་གཤེགས་བླ་
མའི་བཀའ་འདས་དང་། །སྤུན་ལ་ཁྲོས་ནས་སྐྱོན་སྨྲས་དང་། །སྤུན་གྱི་ཆོས་ལྡན་
དག་བཅག་དང་། །སེམས་ཅན་རྣམས་ལ་བྱམས་པ་སྤངས། །སེམས་ཅན་ལ་ནི་
ཁྲོས་པ་དང་། །བྱང་ཆུབ་སེམས་གཉིས་སྤངས་པ་དང་། །རང་གཞན་གྲུབ་མཐའ་
ལ་སྨད་དང་། །མ་སྨིན་པ་ལ་གསང་བ་བསྒྲགས། །ཕུང་པོ་ལ་བརྙས་སྨད་པ་དང་༎
སྟོང་བ་ཉིད་ནི་སྤངས་པ་དང་། །གདུག་པ་ཅན་ལ་བྱམས་པར་བྱས། །རྒྱུ་ཡིས་
བྱམས་པ་བསྟེན་པ་དང་། །རྒྱུན་པར་སྟོང་ཉིད་མ་བསྒོམས་དང་། །བདེ་བ་ཆེན་
པོའི་གདམས་ངག་དང་། །སྟོང་ཉིད་འཚོལ་བར་མ་བྱས་དང་། །དད་ལྡན་སུན་
229

པར་བྱས་པ་དང་། །རྣལ་འབྱོར་པ་ཡི་སྐྱོན་སྨྲས་དང་། །དམ་རྫས་ཚུལ་བཞིན་མ་
བསྟེན་དང་། །བུད་མེད་ལ་ནི་སྨད་པ་ལ་སོགས་པའི་ནོངས་པ་དཔག་ཏུ་མེད་པ་
བྱུང་སྟེ། གསང་མཚན་བརྗོད་ནས་བདག་ཆེ་གེ་རྡོ་རྗེ་ཞེས་བགྱི་བའི་ནོངས་པ་དེ་
རྣམས་ཕྱོགས་བཅུ་ནས་སློབ་དཔོན་ནམ་གནས་བརྟན་རིག་པ་འཛིན་པའི་སྤྱན་་་་་
སྔར་བཤགས་ཤིང་མཐོལ་ཏེ་མི་འཆབ་བོ། །བཤགས་ཤིང་མཐོལ་བས་བདག་བདེ་
བ་ལ་གནས་པར་འགྱུར་གྱི། མ་མཐོལ་ཞིང་མ་བཤགས་ན་ནི་བདེ་བར་གནས་
པར་མི་འགྱུར་བ་ལགས་སོ། །ཞེས་ལན་གསུམ་བརྗོད་པའི་རྗེས་སུ། ཡུལ་གྱིས། ཁྱེད་ཀྱིས་
དེ་རྣམས་ལ་ཉེས་པར་གཟིགས་སམ། ཕྱིན་ཆད་ལེགས་པར་སྡོམ་མམ། ཞེས་སྨོས་
པའི་ཚེ། རྟེན་གྱིས་མཐོང་ལགས་དང་། ཤེས་བཞིན་མཐོང་ན་ཆོས་བཞིན་འདུལ་བ་བཞིན་
ཤིན་ཏུ་ལེགས་པར་སྤྱི་བོས་ནོད་པར་བགྱིའོ། ། དྲི་ལན་གསུམ་བྱ། སྦོམ་པོ་ཕྱིར་བཅོས་ནི་
དགོངས་གསོལ་སྔར་བཞིན་བྱས་པའི་རྗེས་སུ། བདག་ཆེ་གེ་རྡོ་རྗེ་ཞེས་བགྱི་བ་ལ། ཇི་
སྐད་ཡོངས་སུ་བརྗོད་པའི་སྦོམ་པོའི་གཞི་ལས། རྡོ་རྗེ་ཐེག་པའི་འདུལ་བ་དང་
འགལ་བའི་ནོངས་པ། ཤེས་རབ་སྟོབས་ཀྱིས་ལེན་པ་དང་། །དེ་ཡི་བདུད་རྩི་
སྟོབས་ཀྱིས་ལེན། །སྣོད་མིན་ལ་ནི་མི་གསང་དང་། །ཚོགས་ཀྱི་ནང་དུ་རྩོད་པ་
དང་། །དད་ལྡན་ལ་གཞན་ཆོས་སྟོན་དང་། །ཉན་ཐོས་ནང་དུ་ཞག་བདུན་གནས༎